《秋夜读九歌》
清代·夏弘

娟娟凉月生虚壁，酒罢摊书读《九歌》。兴托美人情最切，思深公子怨何多。

湘皇泪雨滋丛竹，山鬼悲风带女萝。一夜寒砧催木叶，洞庭今已起微波。

作者简介：字任远，江南扬州人。○殷彦来寄亡友夏任远诗于渔洋，渔洋赏其中有晚唐佳句，并谓彦来友道可风，皆古人谊也。见《分甘馀话》中，附记于此。